ડાયરી લઈ દૂર જતાં પહેલાં સોનીએ માથુરના કાનમાં ધીરેથી ફૂસફૂસાવ્યું ,” સર! આ રસોડાનો સ્ટવ અહીં ક્યાંથી ? ” તેને ઈશારો ટેબલની બાજુમાં પડેલા એક સ્ટવ તરફ હતો; જેની પર માથુરનું ધ્યાન ગયું નહોતું. એ સ્ટવ ઉપર એક તપેલી મૂકેલી હતી, જેમાં ખાંડ, ચા અને પાણી હતું. માથુરએ જોયું કે સ્ટવની બરાબર પાસે એક બીજી તપેલી હતી. માથુરએ ઊંચકીને જોયું તે ખાલી તપેલીમાં દૂધ હોવું જોઈએ તેણે અનુમાન બાંધ્યું. આ તપેલીમાંનું દૂધ કદાચ ઢોળાઈ ગયું હશે કે પછી બિલાડી પી ગઈ હશે. કંઈક વિચારી તે રસોડાંમાં ગયો. રસોડામાં અંધારું હતું. તેણે લાઈટ ચાલુ કરી, તેણે લાઈટ બંધ હતી, તેણે જોયું કે બલ્બ ઊડી ગયો હતો. તેણે બાથરૂમનો બલ્બ નાખી રસોડાની લાઈટ ચાલુ કરી. માથુરને નવાઈ ત્યારે લાગી જ્યારે તેણે રસોડામાં ગૅસ જોયો. તેને ગૅસ ચાલુ કર્યો, ગૅસ ચાલુ હતો ! ચૂલા અને સિલિન્ડરને જોડતી રબર પાઇપ પણ આખી જ હતી. માથુર ગૂંચવાયો કે વિજયએ ચા તૈયાર કરવા માટે સ્ટવનો ઉપયોગ શા માટે કર્યો હતો ? વિજય ચા રસોડામાં પણ મૂકી શક્યો હોત; અહીં આગળના રૂમમાં તેને સ્ટવ લાવવાની શું કામ જરૂર પડી ? રસોડાનો બલ્બ બંધ હતો એટલે કે પછી__ ઝાઝું કશું વિચારવાને બદલે તે માથું ખંજવાળતો ખંજવાળતો બહાર આવ્યો અને ફરી વિજયના ઓરડામાં તેની તેજાબી નજર ફેરવવા માંડ્યો…